Hermanus Blog - HET JY GEWEET... jy onderbewussyn kan glad nie... - Xplorio�...
HET JY GEWEET... jy onderbewussyn kan glad nie...
FUN FACT: Het jy geweet...
Jou onderbewussyn (HQ - Higher Intelligence) is die mees "powerful memory bank imaginable" omdat alles wat jy ooit gesien, gedink, gelees, geleer, gehoor of ervaar het, daar gestoor is.
Terloops, dit is 'n skeppingswonder en "powerkey" wat 'n nuwe wêreld vir jou kan oopsluit MITS jy daarvan weet en bereid is om dit te ontgin en te gebruik.
In elk geval, jou onderbewussyn kan egter glad nie onderskei tussen realiteit en fiksie nie. Dit werk absoluut net op data - op al die inligting wat jy daarin gestoor het, presies net soos 'n rekenaar.
Hou in gedagte dat die lewe 'n manier het om eers bo-oor jou te rol en jou daarna te rol totdat dit jou uitspoeg op 'n plek waar jy nie wil wees nie. Dit gebeur met almal van ons en niemand verdien dit of sien dit kom nie. Dit is altyd 'n... nasty sipraais!
Daar lê jy dan kop eerste in die puinhoop van jou lewe en net jou rooi toonnaels steek uit. Hoe lank gaan jy daar lê? Vir solank as wat jou onderbewussyn vir jou vertel jy het geen ander keuse nie. Arme jy!
Hoekom sal dit dan so liederlik vir jou jok? Want jy het jou onderbewussyn met daardie persepsie geprogrammeer... oor en oor en oor in die verlede. Tewens, jy het dit gedoen elke keer dat die lewe jou gerol het en jy daar bly lê het totdat die krappe jou kom uitgrawe het.
Wanneer gaan hierdie negatiewe siklus ophou? Sodra jy geleer het om jou onderbewussyn te herprogrammeer met die waarheid nl. ek dink ek kan... ek dink ek kan... ek glo ek kan... ek glo ek kan... ek weet ek gaan... ek weet ek gaan... en ek het!
So, hoe verander jy die impak van die lewe se frustrasie, pyn, terugslae, probleme, whatever op jou vrede en geluk? Jy verander jou persepsie van die waarheid. Dis al.